CELEX: 62021TN0142
Language: da
Date: 2021-03-07 00:00:00
Title: Sag T-142/21: Sag anlagt den 7. marts 2021 — WIZZ Air Hungary mod Kommissionen

26.4.2021   
            
            
               DA
            
            
               Den Europæiske Unions Tidende
            
            
               C 148/28
            
         
      Sag anlagt den 7. marts 2021 — WIZZ Air Hungary mod Kommissionen
      (Sag T-142/21)
      (2021/C 148/38)
      Processprog: engelsk
      
         Parter
      
      
         Sagsøger: WIZZ Air Hungary Légiközlekedési Zrt. (Budapest, Ungarn) (ved advokaterne E. Vahida, S. Rating og I. Metaxas-Maranghidis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse (EU) af 20. august 2020 i statsstøttesag SA.57026 (2020/N) — Rumænien COVID-19: Aid to Blue Air (1) annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført seks anbringender.
      
                  1.
               
               
                  Første anbringende om, at Kommissionen har foretaget en urigtig anvendelse af artikel 107, stk. 2, litra b), TEUF og anlagt et åbenbart urigtigt skøn i forbindelse med sin kontrol af støttens proportionalitet i forhold til den skade, som covid-19-krisen har forårsaget.
               
            
                  2.
               
               
                  Andet anbringende om, at Kommissionens prøvelse af betingelserne for støtteberettigelse og for støttens forenelighed med det indre marked er fejlbehæftet.
               
            
                  3.
               
               
                  Tredje anbringende om, at Kommissionen tilsidesatte specifikke bestemmelser i TEUF og almindelige EU-retlige principper: princippet om forbud mod forskelsbehandling princippet om den frie udveksling af tjenesteydelser og princippet om den frie etableringsret, der har understøttet liberaliseringen af lufttransporten i EU siden slutningen af 1980'erne (2).
               
            
                  4.
               
               
                  Fjerde anbringende om, at Kommissionen støttede sig på ikke-eksisterende eller utilstrækkelige beviser.
               
            
                  5.
               
               
                  Femte anbringende om, at Kommissionen undlod at indlede en formel undersøgelsesprocedure til trods for, at der forelå alvorlige vanskeligheder, og tilsidesatte sagsøgerens proceduremæssige rettigheder.
               
            
                  6.
               
               
                  Sjette anbringende om, at Kommissionen tilsidesatte sin begrundelsespligt.
               
            
         (1)  EUT 2020 C 430, s. 2.
      
         (2)  Europa-Parlamentets og Rådets forordning (EF) nr. 1008/2008 af 24.11.2008 om fælles regler for driften af lufttrafiktjenester i Fællesskabet (omarbejdning) (EØS-relevant tekst) (EUT 2008, L 293, s. 3-20).